જવાબ : ૧૧ આ વાત બયાન થઇ ચુકી છે કે ઇમામે ઝમાના(અ.ત.ફ.શ.)ની ઝીંદગીની ખાસ શરતોના કારણે કેટલાક મુખ્લીસ મોઅમીનોની સિવાય કોઇએ ઇમામ(અ.સ.)ને નહોતા જોયા. સમય પસાર થતો ગયો, અહિ સુધી કે ઇમામ હસન અસ્કરી(અ.સ.)ની શહાદતનો દિવસ ૮ રબીઉલ અવ્વલ હિ. સ. ૨૬૦ આવ્યો. એ દિવસે કેટલાક એવા પ્રસંગ બને છે કે જેના કારણે ઇમામે ઝમાના(અ.ત.ફ.શ.) પોતાની જાતને કેટલાક લોકોને દેખાડે છે, અને આમા તે લોકોને પણ ઝિયારત કરાવી જે ઇમામ(અ.સ.)ની કફન દફનની ક્રિયામાં શીરકત કરવા આવ્યા હતા.